Bae Copr

Mae Bae Copr (Saesneg: Copr Bay) neu Bae Copr Abertawe, yn brosiect adnewyddu trefol anferthol ar gyfer canol dinas Abertawe ac ardal Doc Fictoria. Ariennir a datblygir Cam Un Bae Copr gan Gyngor Dinas a Sir Abertawe, gydag elfen arena’r cynllun yn cael ei hariannu’n rhannol gan Fargen Ddinesig Bae Abertawe. Mae Bargen Ddinesig Bae Abertawe’n gronfa fuddsoddi gwerth £1.3 biliwn sy’n cynnwys arian gan Lywodraeth y DU, Llywodraeth Cymru a’r sector preifat er mwyn cwblhau prosiectau trawsnewid mawr yn yr ardal hon o dde Cymru. 

Enw
Mae'r enw, "Bae Copr" yn gyfeiriad ar dreftadaeth Abertawe fel man cynhyrchu ac allforio copr ers canrifoedd. Gelwid y ddinas yn "Copperopolis" gan rai haneswyr a ceid arddangosfa o dan yr enw hwnnw yn Amgueddfa Abertawe yn Abertawe. Sefydlwyd y gwaith copr cyntaf yn Abertawe yng Nglandŵr ym 1720 gan Dr Lane a Mr Pollard, a oedd wedi bod yn berchen ar fwyngloddiau copr yng Nghernyw.

Nodweddion
Mae'r cynllun uchelgeisiol yn plethu sawl nodwedd ar gyfer adfywio dinesig y rhan yma o ddinas Abertawe. Yn eu plith mae:
 Diwylliant - Arena Abertawe newydd â lle i 3,500 o bobl i'w gweithredu ar sail tymor hir gan yr arweinwyr theatr byd-eang, Ambassador Theatre Group (ATG).
 Adeiladwaith eiconig - Pontio'r Bwlch, pont o gopr dros Oystermouth Road i uno canol y ddinas gyda'r morlin.
 Twristiaeth - gwesty newydd ar gyfer ymwelwyr.
 Parc Arfordirol - Parc 1.1 erw wedi'i dirlunio, gyda mannau awyr agored i bob oedran ymweld.
 Anheddau - i gynnwys tai a rhandai. Erbyn Awst 2022 roedd tŵr o 33 rhandy wedi eu rhedeg gan Pobl Group wedi eu hadeiladu yn cynnwys 13 o fflatiau un ystafell wely i hyd at ddau berson ac 20 o fflatiau dwy ystafell wely i hyd at dri pherson..

Ardrawiad economaidd lleol
Yn ôl ffigurau sicrhawyd hyd at haf 2022, dangoswyd bod dros 8,000 o wythnosau o gyflogaeth, prentisiaethau a lleoliadau i hyfforddeion yn ystod gwaith adeiladu cyrchfan newydd Bae Copr Abertawe sy'n werth £135m.

Dangosodd y ffigurau y sicrhawyd canlyniadau dros 8,000 o nifer o gyfraddau, prentisiaethau a lleoliadau i'r graddau yn y gwaith adeiladu newydd Bae Copr Abertawe sy'n werth £135m.

Mae ffigurau newydd hefyd yn dangos gwariant cadwyn gyflenwi o 41.5% ar gyfer y prosiect yn Ninas-Ranbarth Bae Abertawe, a bod 64% o’r gwariant wedi aros yng Nghymru.

Gweler hefyd
 Bae Caerdydd

Cyfeiriadau

Dolenni allanol
 Gwefan swyddogol Bae Copr Abertawe
 Fideo hyrwyddo Bae Copr (yn Saesneg)
 Copperopolis: Why Swansea? Blog ar wefan Amgueddfa Abertawe

Categori:Abertawe
Categori:Cynllunio trefol